Source: https://www.super-liga.ro/2018/10/09/adrian-ion-de-la-csm-bucuresti-este-jucatorul-etapei-a-v-a-a-superligii-cec-bank/
Timestamp: 2019-08-20 22:49:08+00:00

Document:
Adrian Ion de la CSM Bucuresti este Jucatorul etapei a V-a a SuperLigii CEC Bank - SuperLiga CEC Bank
9 octombrie 2018 2018, adrian ion, csm bucuresti, etapa v, jucatorul etapei, superliga
Etapa a cincea a SuperLigii CEC Bank a programat derby-ul CSM Bucuresti- CSM Stiinta Baia Mare, in care tigrii s-au impus cu 26-14. Desemnat „Jucatorul meciului” ca urmare a evolutiei sale si pentru ca, in calitate de capitan, si-a condus perfect echipa avand in vedere ca bucurestenii au jucat aproximativ 30 de minute in inferioritate numerica, placajele sale stopand multe dintre atacurile zimbrilor, Adrian Ion a fost ales „Jucatorul etapei”.
Adrian Ion (32 ani) este unul dintre cei mai experimentati jucatori ai echipei CSM Bucuresti, la care s-a transferat in sezonul 2013-2014, moment in care a devenit si capitanul tigrilor. Originar din Bucuresti, acesta a facut primii pasi in rugby la varsta de 8 ani la Metrorex, dupa care si-a inceput cariera la seniori la CS Dinamo, echipa cu care a fost dublu campion national si a cucerit de doua ori Cupa Romaniei. A evoluat un sezon si la Farul Constanta, dupa care a semnat cu CSM Bucuresti. „Cand am venit la CSM eram o echipa care ocupa ultimele locuri, de aceea e frumos ca atunci cand privesti in urma sa vezi cum a evoluat formatia, cum ne-am imbunatit jocul de la an la an, cum au inceput sa apara medaliile si primele trofee. Ma bucur si este o onoare pentru mine sa fiu parte din istoria recenta a acestui club, de cand sunt aici am cucerit de doua ori medaliile de bronz ale SuperLigii CEC Bank, o data Cupa Romaniei si acum Cupa Regelui. A existat un progres continuu si ceea ce ne dorim foarte mult este sa cucerim titlul in acest sezon competitional. Este o mare bucurie, dar si o mare responsabilitate sa fiu capitanul echipei de atatia ani, am avut multi coechipieri, am avut de asemenea multi antrenori care au pregatit echipa in acesti ani. S-a investit foarte mult aici, asteptarile au inceput sa creasca si este normal. Incercam sa fim profesionisti, sa castigam tot ce se poate in campionatul intern si apoi sa ne putem gandi, eventual, si la participarea in cupele europene. Insa nu este indeajuns sa fii profesionist doar pe teren, este nevoie ca si in afara lui sa ai o viata ordonata”, a declarat el.
In derby-ul cu CSM Stiinta Baia Mare, CSM a dominat jocul, impunandu-se cu 26-14, pentru a obtine prima victorie din campionat in fata maramuresenilor. „A fost victorie muncita si frumoasa, ne-am pregatit foarte bine intreaga saptamana. Am inceput sa devenim mai omogeni ca echipa, ceea ce se simte in jocul nostru si acest lucru cred ca a facut diferenta pentru ca am reusit sa jucam un rugby placut ochiului, un rugby de calitate si am dominat, in mare parte, pe ambele compartimente. Am avut nesansa sa luam acel cartonas rosu, acolo s-a mai echilibrat un pic meciul si Baia Mare a reusit sa puna putina presiune, dar pana in acel moment noi am controlat jocul. Ma bucur ca am reusit sa ne aparam foarte bine in minutele in care am fost in 14 oameni, pentru ca a trebuit sa facem mai mult efort ca sa acoperim lipsa celui eliminat. Fiecare victorie obtinuta cu echipele care sunt pretendente la titlul competitiei inseamna foarte mult pentru noi, pentru ca ne ajuta sa ne apropiem de obiectivul pe care ni l-am propus, acela de a ridica trofeul SuperLigii”, explica acesta.
SuperLiga CEC Bank se va intrerupe doua saptamani, urmatoarea partida a CSM Bucuresti urmand sa aiba loc pe 20 octombrie, in devansul etapei a VII-a, cand va intalni in Ghencea pe CSA Steaua. „Pentru un astfel de meci ne pregatim tot anul, va fi un duel al ocupantelor primelor doua locuri din clasament. Speram sa avem doua saptamani bune de pregatire, sa gasim cea mai buna strategie pe care sa o punem in teren si sa castigam partida, pentru ca este singurul obiectiv pe care il avem. Este important sa prindem o zi buna, sa fim concentrati pe ceea ce avem de facut, sa ne respectam planul de joc si daca vom face toate aceste lucruri, rezultatul va fi cel pe care il dorim”, a prefatat Adrian intalnirea cu „ros-albastrii”.
In ceea ce priveste celelalte trei meciuri din etapa a cincea a SuperLigii CEC Bank, la partida CSA Steaua – SCM Gloria Buzau (31-10), Jucatorul Meciului a fost desemnat Cristi Boboc, la Universitatea Cluj – CS Tomitanii (9-3), Jucatorul Meciului a fost desemnat Csaba Gal, iar la CS Dinamo – Timisoara Saracens (16-33), Jucatorul Meciului a fost Vlad Neculau.
FOTO: CSM Bucuresti Rugby Facebook

References: CSM 
 csm 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM